புரோட்டத்தூர்

புரோட்டத்தூர் (Proddutur) இந்தியாவின் ஆந்திரப் பிரதேச மாநிலத்தின் கடப்பா மாவட்டத்திலுள்ள நகரம் ஆகும். பெண்ணாறு கரையில்  அமைந்த புரோட்டாத்தூர் நகராட்சி, புரோட்டாத்தூர் மண்டலத்தின் நிர்வாகத் தலைமையிடம் ஆகும். கடப்பா மாவட்டத் தலைமையிட நகரமான கடப்பாவிற்கு வடமேற்கே 54.6 கிமீ தொலைவில் புரோட்டத்தூர் நகரம் அமைந்துள்ளது.

மக்கள்தொகையியல் 

2011ம் ஆண்டின் மக்கட்தொகை கணக்கெடுப்பின் படி, புரோட்டத்தூர் நகரத்தின் மொத்த மக்கள்தொகை 1,63,970  ஆகும். அதில் ஆண்கள் 81,874  ஆகவும்; பெண்கள் 82,096  ஆகவும் உள்ளனர். பாலின விகிதம் ஆயிரம் ஆண்களுக்கு  1003 பெண்கள் உள்ளனர்.  எழுத்தறிவு பெற்றவர்கள் 113,450 ( 77.67 %) ஆகவுள்ளனர். ஆறு வயதிற்குட்பட்டோர் 16,653 ஆகவுள்ளனர். குழந்தைகள் பாலினவிகிதம் ஆயிரம் ஆண் குழந்தைகளுக்கு   931 பெண் குழந்தைகள் வீதம் உள்ளனர். மக்கள்தொகையில் இந்துக்கள்  72.99 %; இசுலாமியர்கள் 25.58 %; மற்றவர்கள் 1.43% ஆகவுள்ளனர்.

நகராட்சி நிர்வாகம் 
7.1 சதுர கிமீ பரப்பளவு கொண்ட புரோட்டத்தூர் நகராட்சி 1915ல் நிறுவப்பட்டது. 1998ல் சிறப்பு நிலை நகராட்சியாக தரம் உயரந்தது.

போக்குவரத்து 
 தேசிய நெடுஞ்சாலை எண் 67ல் அமைந்த புரோட்டத்தூர் நகரம், ஐதராபாத், பெங்களூர், சென்னை, விஜயவாடா மற்றும் கடப்பா  நெடுஞ்சாலை வழியாக  நகரங்களை இணைக்கிறது.

மூன்று நடைமேடைகள் கொண்ட புரோட்டத்தூர் தொடருந்து நிலையம் வழியாக நாளொன்றுக்கு ஆறு தொடருந்துகள் கடந்து செல்கிறது.

இதனையும் காண்க
 ஆந்திரப் பிரதேசத்திலுள்ள நகரங்களின் பட்டியல்

மேற்கோள்கள்

ஆந்திரப் பிரதேசம் மாநிலத்திலுள்ள ஊர்களும் நகரங்களும்
ஆந்திரப் பிரதேச நகரங்கள்
ஆந்திர ஊர்களும் நகரங்களும்
கடப்பா மாவட்டம்